Publication: Magyar Közlöny
Issue: MK-2001-62 (Year: 2001, Number: 62)
Era: 1990-2004
Section: tesz eleget, e határidő elmulasztásának napjától, a befizetés napjáig a Magyar Köztársaság Polgári Törvénykönyvéről szóló 1959. évi IV. törvény 301. §-ának (2) bekezdése
Paragraph Index: 178

(5) Az Országos Munkaügyi Kutató és Módszertani Központban foglalkoztatottak közalkalmazotti jogviszonya az (1) bekezdésben meghatározott időpontban közszolgálati jogviszonnyá alakul át. Az átalakulás következtében a foglalkoztatottak illetménye nem csökkenhet. A Foglalkoztatási Hivatalnál foglalkoztatottaknak az Országos Munkaügyi Kutató és Módszertani Központban, közalkalmazotti jogviszonyban töltött idejét úgy kell tekinteni, mintha a Foglalkoztatási Hivatalnál töltötték volna el. A Foglalkoztatási Hivatal közszolgálati jogviszonyban álló munkavállalóinak új kinevezését e törvény hatálybalépésétől számított 30 napon belül kell elkészíteni és részükre átadni.

Source: https://magyarkozlony.hu/hivatalos-lapok/4ad6d41ad47bc7af7d2362fd9d07d4dbbb334e3e/dokumentumok/6f20602a682f74681d747f645927791a877c7c57/letoltes